Na temelju članka 17. stavka 1. Zakona o sustavu civilne zaštite („Narodne novine“ broj 82/15, 118/18, 31/20, 20/21 i 114/22) i članka 54. Pravilnika o nositeljima, sadržaju i postupcima izrade planskih dokumenata u civilnoj zaštite te načinu informiranja javnosti o postupku njihovog donošenja („Narodne novine“ broj 66/21) objavljuje se savjetovanje sa zainteresiranom javnošću za:

**Nacrt prijedloga Smjernica za organizaciju i razvoj sustava civilne zaštite Općine Antunovac za razdoblje od 2024. do 2027. godine**

Pozivamo predstavnike zainteresirane javnosti da dostave svoje prijedloge, komentare i primjedbe na predloženi Nacrt prijedloga Smjernica za organizaciju i razvoj sustava civilne zaštite Općine Antunovac za razdoblje od 2024. do 2027. godine putem pošte ili osobno na adresu Jedinstveni upravni odjel Općine Antunovac, Braće Radića 4, 31216 Antunovac ili putem e-pošte:

procelnik@opcina-antunovac.hr

Prijedlozi, komentari i primjedbe na predloženi Nacrt dostavljaju se isključivo na obrascu za savjetovanje sa zainteresiranom javnošću kojeg možete preuzeti na internet stranicama Općine Antunovac.

Prijedlozi, komentari i primjedbe moraju sadržavati adresu podnositelja i biti čitko napisani, uz jasno navođenje dijela prijedloga akta/dokumenta na kojeg se odnose, te biti dostavljeni u gore navedenom roku.

Nacrt prijedloga Smjernica objavljen je u elektronskom obliku na internet stranici Općine Antunovac [www.opcina-antunovac.hr](http://www.opcina-antunovac.hr)

Nacrt prijedloga Smjernica predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Odluke.

Savjetovanje s zainteresiranom javnošću je otvoreno od 06. studenoga 2023. godine do 06. prosinca 2023. godine.

Po provedenom javnom savjetovanju izradit će se izvješće o provedenom savjetovanju.